Flaer

FLAER – roko grupė iš Klaipėdos, susibūrusi 2005 m. rudenį. Grupė koncertuoja tiek Lietuvoje, tiek už jos ribų, jos kūriniai atliekami lietuvių ir anglų kalbomis. Pagrindinė grupės muzikos kryptis yra rokas su įvairiausių muzikos stilių elementais. Koncertavo įvairiuose muzikiniuose klubuose, roko festivaliuose, miestų šventėse, verslo renginiuose Lietuvoje ir užsienyje (Latvijoje, Rusijoje – įvairiuose festivaliuose, konkursuose). Surengė virš 150 koncertų. Grupės nariai studijuoja skirtingas, ne muzikines specialybes.

 Istorija 
Pirmoji grupės repeticija įvyko 2005 m. lapkričio 4 dieną. Anksčiau grupės nariams ne kartą teko kartu groti įvairiose grupėse ir muzikiniuose projektuose. Pirmą kartą FLAER pasirodė 2005 m. lapkričio 16 d. Klaipėdos universiteto (KU) Studentų sąjungos organizuotame muzikiniame konkurse „SOLO 2005“. Pirmoji grupės daina „Iš Lempos“ buvo įrašyta 2005 m. lapkričio 29 d.; ji pateko į „Eurovizijos“ atrankos Mažąjį pusfinalį bei į muzikos festivalį „AntiPOP“ pusfinalį, 2005 m. gruodžio 9 d. vykusį Šiauliuose. 2006 metų sausio 23 d. buvo sumontuotas pirmasis vaizdo klipas „Iš Lempos“, o gegužės 19 d. įrašyta daina „Labas“, susilaukusi susidomėjimo koncertuose Kretingoje ir Gargžduose, vykusiuose 2006 m. balandžio 29-30 d. Prie grupės 2006 m. rugpjūčio 21 d. prisijungęs naujas bosistas Ramūnas Jokubauskas pagyvino muzikinę veiklą. Tai paskatino 2006 m. rugsėjo 15 d. įsikurti savo studijoje.

2007 m. grupė dalyvavo „Eurovizijos“ atrankoje, bet nepateko į tolimesnius etapus. 2007 metų sausio mėn. bosistas Ramūnas Jokubauskas pasitraukė iš grupės. Jį pakeitė ankstesnis bosistas Dima Cvilij, netrukus taip pat pasitraukęs.
Grupė iki 2007 m. vasaros pabaigos koncertavo trise. Nuo 2007 m. rugpjūčio vidurio kolektyve elektrine gitara groja Artūras Rukas. Jam atėjus FLAER muzika įgavo „rokavą“ atspalvį, taip pat savo studiją persikraustė į naujas, geresnes bei didesnes patalpas. Nuo 2007 m. spalio mėn. grupė vėl grojo sena sudėtimi – trise (pasitraukė gitaristas). FLAER tuo metu pradėjo įrašinėja 2 oficialius albumus – lietuvių bei anglų kalba.

2007 m. gruodžio 10 dieną FLAER koncertavo Palangos kultūros centre „Ramybė“, jaunimo kino festivalyje „Tavo kinas 2007“. Jam pasibaigus, dalyvaujant žiūrovams, buvo filmuojamas bandomasis klipas dainai „New Love Story“.

2008 m. balandžio mėn. debiutavo Greta Medelytė, grojanti bosine gitara. 2008 m. nacionalinėje atrankoje į „Eurovizijos“ konkursą grupė FLAER su daina „New Love Story“ pateko į pusfinalį, tačiau su 227 žiūrovų balsais liko 7 vietoje ir į finalą nepateko. Atrankoje grupė dalyvavo pasitelkusi vokalistes Akvilę ir Ievą.

 Renginiai 
Projektai, kuriuose dalyvauta
 Gargždų miesto 755 metų gimtadienio koncertas
 Festivalis „Roko naktys 2008“ (Zarasai)
 Nevyriausybinių organizacijų jaunimo suvažiavimas 2008 m. (Karklė, Klaipėdos raj.)
 Konkursas „Rocklegion“ (Liepoja, Latvija)
 TELE2 akcijos koncertinis turas po Lietuvą (Mažeikiai, Šiauliai, Klaipėda, Vilnius)
 Klaipėdos jaunimo fiesta „Solidarizuojamės"
 Eurovizijos nacionalinės atrankos (LRT, Vilnius)
 Konkursas „Mano garsai 2007“ (Lapės, Kauno raj.)
 „Roko Žygis 2007“ (Palanga)
 LIJOT jaunimo forumo koncertas (Vištytis, Vilkaviškio raj.)
 Konkursas „Undinėlių daina 2007“ (Zarasai)
 Jaunųjų konservatorių lygos renginys, skirtas Mindaugo karūnavimo dienai paminėti (Klaipėda)
 Kovo 11-osios renginiai (Klaipėda)
 Koncertas ant Coca-Cola autobuso (Palanga);
 Koncertai Lietuvos įstojimo į Europos sąjungą (Klaipėda)
 Festivalio „Okupacija-2“ dalyviai (Kretinga, Gargždai)
 Muzikos konkursas „AntiPOP“ (Šiauliai);
 KU Studentų sąjungos organizuotas konkursas „SOLO 2005“ (Klaipėda)

 Nariai 
 Adomas Stančikas (g. 1981 m. sausio 14 d. Radviliškyje) – vokalas, gitara, garso efektai, dainų kūryba. 1993 m. Radviliškio muzikos mokykloje baigė birbynės specialybę. 1996 m. tėvui nupirkus gitarą, ja groti išmoko savarankiškai. 1997–1999 m. grojo ir dainavo grupėje „Ciklopai“, įrašė keturias demo dainas, koncertavo Šiauliuose, Radviliškyje bei Radviliškio rajone, dalyvavo 1998 m. Kaune vykusiame alternatyviosios muzikos festivalyje „Muzikos zona“, kur užėmė antrąją vietą. Nuo 2000 m. iki 2005 m. Klaipėdos universiteto (KU) Menų fakultete įgijo teatro režisieriaus specialybę, domėjosi teatro spektaklių muzika, bendradarbiavo su jaunais muzikos kūrėjais. 2001 m. su KU draugu Remigijumi Motiejausku įkūrė duetą „Coty“, įrašė demo albumą. 2005 m. vienkartiniam projektui vėl susitiko su Remigijumi Motiejausku, projekte taip pat dalyvavo Gabrielė Martinkėnaitė ir Michailas Denisenko. Vaidino filme „Grožis ir geismas – ZERO“ (2006 m.).
 Michailas Denisenko (g. 1983 m. birželio 12 d. Lvove, Vakarų Ukrainoje) – mušamieji, perkusija. Mokėsi Vilniaus „Lietuvių namų“ vidurinėje mokykloje. 2002 m. baigė Klaipėdos "Vėtrungės” gimnaziją. 2005 metais Klaipėdos Socialinių mokslų kolegijoje baigė bei įgijo teisininko specialybę. Studijuoja Mykolo Romerio universitete. Domėtis muzika pradėjo 6-oje klasėje, lankė vokalo pamokas bei giedojo bažnyčioje. Muzikos mokykloje mokėsi groti klasikine gitara, „Vėtrungės“ gimnazijoje su bendraminčiais subūrė grupę „DeJaVu“, kurioje grojo būgnais, taip pat grojo evangelikų liuteronų bažnyčios jaunimo grupėje. 2002 m. tapo grupės „Atika“ būgnininku, 2005 m. grupei nutraukus veiklą, su Adomu Stančiku ir Igoriu Vasiliausku įkūrė grupę „FLAER“. 2007 m. vasarą grojo su Andriumi Rimiškiu bei grupe „Mango“.
 Vladimir Sirotenko – elektrinė gitara (nuo 2010 m. rugpjūčio mėn.)
 Artur Mamin – bosinė gitara (nuo 2010 m. rugpjūčio mėn.)

 Buvę nariai 
 Igoris Vasiliauskas (g. 1983 m.) – klavišiniai, garso efektai, saksofonas
 Greta Medelytė (g. 1991 m.) – bosinė gitara; buvusi grupės „Pakeliui“ bosistė
 Valdas Parvainis – bosinė gitara
 Dima Cvilij – bosinė gitara
 Ramūnas Jokubauskas – bosinė gitara
 Artūras Rukas – elektrinė gitara

 Diskografija 

 Albumai 

Eurovizija – pirmasis iš dalies studijinis albumas, išleistas 2009 m. Albumas pasirodė 2009 m. liepos 27 d. Albume 3 eurovizinės dainos. Pirmasis singlas, pristatęs grupę – „Iš Lempos”. Grupė dar du kartus dalyvavo Eurovizijos atrankose, išleido du singlus – „I Do What I Want” ir „New Love Story”.

Visoms dainoms žodžius bei muziką sukūrė Adomas Stančikas. Muzikos aranžuotė grupės FLAER. Šis albumas – tai simbolinė dovana-atminimas grupės. Po albumo išleidimo grupė surengė koncertinį turą Lietuvoje.

Albumo įrašyme dalyvavo:
 „Iš Lempos“ – Adomas Stančikas, Michailas Denisenko, Igoris Vasiliauskas, Valdas Parvainis
 „I Do What I Want“ –Adomas Stančikas, Michailas Denisenko, Igoris Vasiliauskas, Ramūnas Jokubauskas
 „New Love Story“ – Adomas Stančikas, Michailas Denisenko, Igoris Vasiliauskas.

 2009 Savaitė
 2010 LLD 692

 Albumo dainos 
 „Iš Lempos“ (3:07)
 „I Do What I Want“ (3:23)
 „New Love Story“ (3:01)

 Radijo singlai 
 New Love Story (2008) Vaizdas:Flaer_-_New_Love_Story.ogg 

 Singlai 
Iš Lempos (2005)
Labas (2006)

Savaitė – pirmasis studijinis albumas, išleistas 2009 m. Albumas pasirodė 2009 metų liepos 31 d. Albume 7 įvairaus žanro dainos. Albumo pavadinimas tiesiogiai susijęs su septyniomis savaitės dienomis-dainomis. Visoms dainoms žodžius bei muziką sukūrė Adomas Stančikas. Muzikos aranžuotė grupės FLAER.

 Albumo įrašyme dalyvavo šie asmenys:
 „vai vai vai“ – Adomas Stančikas, Michailas Denisenko, Igoris Vasiliauskas
 „kur man deti ji“ – Adomas Stančikas, Michailas Denisenko, goris Vasiliauskas, Greta Medelytė
 „rembo“ – Adomas Stančikas, Michailas Denisenko
 „morchijus“ – Adomas Stančikas, Michailas Denisenko, Igoris Vasiliauskas
 „savaite“ – Adomas Stančikas, Žilvinas Juodis
 „zalia ruta“ – Adomas Stančikas, Michailas Denisenko, Žilvinas Juodis.

 Albumo dainos 
 „vai vai vai“ (3:50) Vaizdas:FLAER_-_Savaite_-_01_-_vai_vai_vai.ogg
 „kur man deti ji“ (5:20) Vaizdas:FLAER_-_Savaite_-_02_-_kur_man_deti_ji.ogg
 „rembo“ (4:22) Vaizdas:FLAER_-_Savaite_-_03_-_rembo.ogg
 „morchijus“ (2:50) Vaizdas:FLAER_-_Savaite_-_04_-_morchijus.ogg
 „savaite“ (3:38) Vaizdas:FLAER_-_Savaite_-_05_-_savaite.ogg
 „zalia ruta“ (3:30) Vaizdas:FLAER_-_Savaite_-_06_-_zalia_ruta.ogg
 „tau mano meile“ (3:32) Vaizdas:FLAER_-_Savaite_-_07_-_tau_mano_meile.ogg

 Nuorodos 
 Oficialus grupės „Flaer“ puslapis 


Kategorija:Klaipėda
Kategorija:Lietuvos roko atlikėjai